*Projekts*

**LATVIJAS REPUBLIKAS MINISTRU KABINETS**

2014.gada\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot.Nr. .§)

**Grozījumi Ministru kabineta 2010.gada 16.novembra noteikumos Nr.1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”**

Izdoti saskaņā ar

Muitas likuma

4.panta trešo daļu

1. Izdarīt Ministru kabineta 2010.gada 16.novembra noteikumos Nr.1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu” (Latvijas Vēstnesis, 2010, 185.nr.;) šādus grozījumus:
	1. Svītrot noteikumu 2., 3. un 6.punktu.
	2. Izteikt noteikumu 4.5.apakšpunktu šādā redakcijā:

“4.5. narkotiskām un psihotropām vielām un zālēm, kas satur šādas vielas”.

* 1. Svītrot noteikumu 8.punktu.
	2. Izteikt 11.punktu šādā redakcijā:

“11. Lai piemērotu vietējās muitošanas procedūru vai izmantotu atzītā nosūtītāja vai atzītā saņēmēja statusu attiecībā uz šo noteikumu 4.punktā minētajām precēm šo noteikumu 9. un 10.punktā minētajos gadījumos, vienkāršoto procedūru atļaujas turētājs un atzītā nosūtītāja un saņēmēja atļaujas turētājs iesniedz Valsts ieņēmumu dienestā attiecīgu iesniegumu. Iesniegumam pievieno to preču sarakstu, kurām atbilstoši šo noteikumu II nodaļai ir paredzēts piemērot vietējās muitošanas procedūru un izmantot atzītā nosūtītāja un atzītā saņēmēja statusu.”

* 1. Izteikt 12.punktu šādā redakcijā:

“12. Par atļauju piemērot vietējās muitošanas procedūru vai izmantot atzītā nosūtītāja vai atzītā saņēmēja statusu uz šo noteikumu 4.punktā minētajām precēm šo noteikumu 9. un 10.punktā minētajos gadījumos Valsts ieņēmumu dienests izdara atzīmi attiecīgajam komersantam izsniegtajā vienkāršoto procedūru atļaujā vai atzītā saņēmēja un nosūtītāja atļaujā.”

* 1. Papildināt noteikumus ar 14.1 punktu šādā redakcijā:

“14.1 Lai izmantotu vienkāršoto procedūru atļauju vietējās muitošanas procedūras muitas procedūru – laišana brīvā apgrozībā, uzglabāšana muitas noliktavā, ievešana pārstrādei, pārstrāde muitas kontrolē, pagaidu ievešana (turpmāk – ievešanas procedūras) piemērošanai, komersants pirms šo noteikumu 14.punktā minētā iesnieguma iesniegšanas, nodrošina preču uzskaiti elektroniskā veidā un vietējās muitošanas paziņojuma iesniegšanu elektroniskā veidā Valsts ieņēmumu dienestā.”.

* 1. Svītrot noteikumu 15.2.apakšpunktu.
	2. Izteikt 17.punktu šādā redakcijā:

 “17. Lai nodrošinātu atbilstību Regulas Nr.2454/93 253.a pantā minētajām prasībām, komersants nodrošina, ka šo noteikumu 14.¹ punktā minētā preču uzskaite elektroniskā veidā papildus Regulas Nr.2454/93 30.A pielikuma 7.tabulā noteiktajiem datiem satur šādu informāciju:

17.1. importa muitas iestādes kods;

17.2. preču (pozīciju) skaits;

17.3. komersanta preču uzskaites numurs;

17.4. papildu deklarācijas numurs, datums;

17.5. dati par vērtību;

17.6. valūtas kurss;

17.7. preču atrašanās vieta (muitas iestāžu atzītas vietas identifikācijas numurs);

17.8. preces kārtas numurs;

17.9. iepriekš piemērotās muitas noteikumos atzītās preču izmantošanas dokumenta numurs;

17.10. vietējās muitošanas paziņojuma numurs, datums.”

1.9. Papildināt noteikumus ar 17.1 un 17.2 punktu šādā redakcijā:

“17.1 Lai nodrošinātu atbilstību Regulas Nr.2454/93 253.a pantā minētajām prasībām un ņemot vērā šo noteikumu 14.1 punktā minētajā preču uzskaitē norādīto informāciju, komersanta šo noteikumu 141.punktā minētā preču elektroniskā preču uzskaite nodrošina automātisku vietējās muitošanas paziņojumu ievešanas procedūrām informācijas apmaiņu ar Elektroniskajā muitas datu apstrādes sistēmā, nodrošinot, ka paziņojums papildus Regulas Nr.2454/93 30.A pielikuma 7.tabulā noteiktajiem datiem satur šādu informāciju:

17.11. importa muitas iestādes kods;

17.12. komersanta preču uzskaites numurs;

17.13. valūtas kurss;

17.14. preču atrašanās vieta (adrese);

17.15. iepriekš piemērotās muitas noteikumos atzītās preču izmantošanas dokumenta numurs;

17.16. paziņojuma iesniegšanas vieta un datums.

17.2 Elektronisko muitas datu apstrādes sistēmu vietējās muitošanas paziņojuma iesniegšanai komersantam ir tiesības izmantot tikai gadījumā, ja nedarbojas šo noteikumu 141.punktā minētā preču uzskaite elektroniskā veidā.”

1.10. Svītrot noteikumu 20., 47. un 48. punktu.

1.11. Papildināt noslēguma jautājumus ar 49., 50., 51.un 52. punktu šādā redakcijā:

“49. Valsts ieņēmumu dienests nodrošina un savā mājas lapā internetā publicē tehniskās specifikācijas šo noteikumu 17.1 punktā minētā vietējās muitošanas paziņojuma ievešanas procedūrām iesniegšanai no šo noteikumu 14.¹ punktā minētās uzskaites.

50. Komersantam, kurš saņēmis vienkāršoto procedūru atļauju vietējai muitošanai ievešanas procedūrām, preču uzskaites nodrošināšanai ir tiesības izmantot esošo preču uzskaiti līdz 2016.gada 30.aprīlim, ja tā satur šo noteikumu 17.punktā minēto informāciju.

51. Komersanti, kuri pirms šo noteikumu spēkā stāšanās saņēmuši vienkāršoto procedūru atļauju vietējai muitošanai ievešanas procedūrām, šo noteikumu 14.¹ punktā minēto preču uzskaiti elektroniskā veidā uzsāk izmantot pēc tās saskaņošanas ar Valsts ieņēmumu dienestu.”

52. Ja komersants nenodrošina šo noteikumu 17.punktā un 17.¹ punktā minētās prasības pēc šo noteikumu 50.punktā minētā termiņa beigām, izsniegtā vienkāršoto procedūru atļauja vietējās muitošanas ievešanas procedūrām piemērošanai, zaudē spēku.”

Ministru prezidente L.Straujuma

Finanšu ministrs A.Vilks

26.09.2014. 10:55

677

I.Tomiņa

67095566

Irita.Tomina@fm.gov.lv